yakhyo/uz-wiki huggingface dataset:
Bashir ibn Amr al-Kindiy

Bashir ibn Amr al-Hadrami al-Kindiy () – Karbalo jangi shahidlaridan biri, Husayn ibn Alining hamrohi.

Nasabi 
Tarixiy manbalarda Bashir ibn Amr al-Kindiyning otasining ismi Amr yoki Umar deb tilga olingan. Amr (Umar) Hazram qabilasi vakili boʻlgan.

Husayn ibn Aliga hamrohligi 
Bashir va uning oʻgʻillari Karbaloda Husayn ibn Aliga qoʻshilgan. Ashuro kuni Bashir ibn Amrga Rey chegarasida uning yana bir oʻgʻli asirga olingani aytilgan. Buni eshitgan Bashir shunday javob ber „Men uning ishini Allohga qoldiraman. Oʻgʻlim asirga olingan chogʻda oʻzimning tirik yurishimni istamayman“. Buni eshitgan Husayn Bashirga: „Alloh senga rahmat qilsin! Sen ozodsan. Borib, oʻgʻlingni qutqarishga harakat qil“, deydi. Bashir Husaynga: „Yoʻlingda odamlar kam ekan, seni karvonlardan izlab qolsam, yovvoyi hayvonlar meni tiriklayin yesin. Men hech qachon bunday qilmayman“, deya javob beradi. Husayn unga 1000 dinorlik qimmatbaho kiyimlarini tutqazib: „Bas, bu kiyimlarni oʻgʻling Muhammadga ber, ularni sotib, ukasini ozod qilishga sarflasin“, deydi.

Ashuro kuni 
Husayn ibn Ali urushni boshlash uchun jang maydoniga borishga qaror qilganida, uning yonida tirik qolgan faqatgina Bashir ibn Amr va Amr ibn Abu Muta (yoki Suvayd ibn Amr al-Xatʼamiy) ismli ikki nafar hamrohlari bor edi. Bashir Husaynning jang maydoniga borishga hozirlik koʻrayotganini bilib, undan oldin jangga otlangan va Karbalo jangida Husayn ibn Alidan oldin shahid boʻlgan.

„Ziyorat ar-Rajabiyya“da: „Bashir ibn Amr al-Hadramiyga salomlar boʻlsin“, deb zikr qilingan.

Manbalar 

Karbalo jangida vafot etganlar
680-yilda vafot etganlar
Husayn ibn Ali
Sa’d ibn al-Hars al-Ansoriy

Saʼd ibn al-Hars al-Ansoriy () milodiy 680-yil (hijriy 61-yil) Ashuro kuni Karbalo jangida shahid boʻlgan.

Karbalo jangida 
S’ad Xazraj qabilasidan boʻlgan. S’ad va uning ukasi Abu al-Hutuf ibn al-Hars al-Ansoriy Nahravon jangida Xavorijlar orasida boʻlgan va Umar ibn Saʼd armiyasida Husayn bilan jang qilish uchun Kufadan kelgan.

Husayn ibn Alining barcha sahobalari Ashuro kunining ikkinchi yarmida shahid boʻlganlaridan keyin Husayn: "Bizga yordam beradigan yordamchi yoʻqmi? Husaynning chaqiruvni eshitib chodirlaridagi ayollar va bolalar yigʻlay boshlaganlar. Saʼd va uning ukasi Abu al-Hutuf ayol va bolalarning faryodi qalbiga yetib borgach, „Hukm qilish faqat Allohning Oʻziga xosdir va Unga osiy boʻlganga itoat yoʻqdir“ deya hayqirganlar. Shundan keyin: „Husayn paygʻambarning qizining oʻgʻli edi. Biz qiyomat kuni uning shafoatini istaymiz. U zot mana shunday holatda, Karbalo choʻlida yordamchisi yoʻq va yolgʻiz oʻzi turganda biz u bilan qanday yordam soʻraymiz?“ deb aytgan.

Ular Umar ibn Saʼd qoʻshiniga qarshi oʻgirilib, qilichlarini qinidan yechdilar. Saʼd va uning ukasi koʻp jangchilarni oʻldirib, ular ham shahid boʻlganlar.

Biroq boshqa manba bu voqeani biroz boshqacha tarzda maʼlumot keltirilgan. Ularga koʻra, Husayn shahid boʻlgach, Saʼd va uning ukasi ayollarning faryodini eshitib, Umar ibn Saʼd lashkariga hujum qilishgan va o'sha jangda shahid boʻlganlar.

Manbalar
Yoqutxon Xolbekova

Yoqutxon Nazarqosimovna Xolbekova – oʻzbekistonlik sportchi. Para yengil atletikaning uzunlikka sakrash (T12) yoʻnalishida jahon chempioni.

Faoliyati 
Jizzax transport, aloqa kasb-hunar kollejida tahsil olgan. Yengil atletikaning kross, yugurish yoʻnalishlari boʻyicha 2009-yilda boʻlgan „Umid nihollari“, „Barkamol avlod“ sport musobaqalarida, Oʻzbekiston chempionatlari va kuboklarida gʻolib boʻlgan.

2014-yilda BAAning Dubay shahrida oʻtkazilgan paralimpiya gran-pri Xalqaro musobaqasida 2 ta oltin medal olgan. Shu yili Janubiy Koreyada oʻtkazilgan Paraosiyo oʻyinlarida (1500 metr) kumush medal olgan.

2016-yilda Tunisda oʻtkazilgan Xalqaro Brilliant ligada (1500 metr) oltin medal sohibasi boʻlgan. Paraosiyo rekordchisi hisoblanadi.

2018-yil 18-27-yanvar kunlari Olmoniyaning Oberrayd shahridagi xalqaro musobaqada changʻi poygasi boʻyicha 6,28,27-soniya natija bilan 2020-yilgi Paralimpiya oʻyinlariga yoʻllanmani qoʻlga kiritdi.

2020-yilgi Yozgi Paralimpiada oʻyinlarining para yengil atletika boʻyicha ayollar oʻrtasida T12 klassida uzunlikka sakrash dasturida ishtirok etgan Xolbekova 5,32 metr natija bilan 4-oʻrinni egallagan.

Oʻzbekistonning 34 nafar sportchisi qatorida 17-yozgi Paralimpiya oʻyinlariga yoʻllanmani qoʻlga kiritgan.

2024-yilda Yaponiyaning Kobe shahri mezbonlik qilgan para yengil atletika boʻyicha jahon chempionatida oltin medal olgan.

2024-yilgi Yozgi Paralimpiada oʻyinlarining para yengil atletika boʻyicha ayollar oʻrtasida T12 klassida uzunlikka sakrash dasturida ishtirok etgan Yoqutxon Xolbekova 3.43 metr natija qayd etgan va musobaqani 9-oʻrinda yakunlagan.

Mukofotlari 
2014-yilda Zulfiya nomidagi davlat mukofotini olgan.

Manbalar

Havolalar 

Yashayotgan insonlar
21-asrda Oʻzbekistonlik ayol sportchilar
Paralimpiyachi ayollar
Oʻzbekiston kishilari
Qorabog‘ Universiteti

Qorabog‘ Universiteti – Ozarbayjon Respublikasi Fan va Ta’lim vazirligi tasarrufida bo‘lgan oliy ta’lim muassasasi. Ozarbayjondagi Qorabog‘ iqtisodiy tumanining Xonkandi shahrida joylashgan.

Tarixi 
Qorabog‘da oliy ta’lim an’anasi tarixan mavjud bo‘lgan. Qorabog‘dagi ilk oliy ta’lim muassasasi 1969-yili Ozarbayjon Pedagogika instituti filiali sifatida o‘z faoliyatini boshlagan. 1973-yildan 1988-yilgacha oliy ta’lim muassasasi sifatida faoliyat olib borgan. Keyinchalik mazkur o‘quv yurti ishg‘ol davrida o‘z faoliyatini to‘xtatadi.

2023-yilning sentabr oyida olib borilgan aksilterror operatsiyasi natijasida Ozarbayjon Xonkandi shahri ustidan o‘z nazoratni to‘liq tikladi. Bu ishlardan keyin Ozarbayjon Respublikasi Prezidentining 2023-yil 28-noyabr kunidagi Farmoni asosida Qorabog‘ Universitetining tashkil etilishi haqidagi qaror qabul qilingan edi. Yangi tashkil etilgan Qorabog‘ Universitetida dars jarayonlari 2024-yil 15-sentabrdan boshlanishi nazarda tutilgan.

Ozarbayjon Respublikasi Vazirlar Mahkamasining 2024-yl 6-fevraldagi qarori bilan Qorabog‘ Universitetining Ustavi tasdiqlangan.

Prezident Ilhom Aliyevning 2024-yil 15-fevraldagi farmoni bilan Qorabog‘ Universitetining faoliyatini  tashkil qilish uchun Ozarbayjon Respublikasi Fan va Ta’lim vazirligiga Ozarbayjon Respublikasi Prezidentining zaxira fondidan 10 million manat miqdorida mablag‘ ajratilgan.

2024-yil 20-mayda Shahin Bayramov universitet rektori etib tayinlandi. Rektor qaroriga binoan Kaklik Go‘zalova Pedagogika fakultetiga, Elmar Mustafoyev Ijtimoiy fanlar fakultetiga, Turkar Qosimzoda esa San’at fakultetiga dekan etib tayinlandi.

Fakultetlar 
Universitetda pedagogika, iqtisodiyot, gumanitar va ijtimoiy fanlar, muhandislik, san’at, turizm bilan 6 ta fakultet bo‘yicha bakalavriat darslarini tashkil etish rejalashtirilgan/

Dekanlar

 Muhandislik fakulteti – Husayn Mirzayev
 Pedagogika fakulteti – Kaklik Go‘zalova
 ijtimoiy fanlar fakulteti – Elmar Mustafoyev

 San’at fakulteti – Turkar Qosimzoda

Mutaxassisliklar 
Bakalavrda 20 ta mutaxassislik bo'yicha o'qish rejalashtirilgan. Shuningdek, magistratura, doktorantura tashkil etish rejalashtirilgan. Pedagogik mutaxassisliklar ustuvor hisoblanadi..

 Tavsiya etilgan mutaxassisliklar: 
 Boshlang'ich sinflarda o'qitish 
 Maktabgacha ta'lim 
 Matematikani o'qitish Informatika fanini o'qitish 
 Tuzatish ta'limotini o'qitish 
 Axborot texnologiyalarini o'qitish 
 Ta'limdagi ijtimoiy-psixologik xizmat 
 Axborot texnologiyalari Informatika 
 Kompyuter muhandisligi 
 Oziq-ovqat muhandisligi 
 Shaharsozlik 
 Qurilish muhandisligi 
 Xalqaro munosabatlar 
 Hududshunoslik 
 Tarix 
 Aloqa va raqamli media 
 Xalqaro savdo va logistika 
 Biznesni boshqarish Iqtisodiyot 
 Moliyaviy marketing 
 Boshqaruv 
 Buxgalteriya hisobi 
 Turistik biznesni tashkil etish va turistik qo'llanma 

Keyingi bosqichlarda mutaxassisliklarni tanlashni ko'paytirish ko'zda tutilgan.

Eslatmalar
Vera Artamonova

Vera Ivanovna Artamonova (1923—1994) – Ulugʻ Vatan urushi qatnashchisi, sovet ayol mergani, umumiy hisobda 89 ta dushman askarlarini yoʻq qilgan.

Biografiyasi 
1923-yil 24-avgustda Ryazan viloyati Miloslavskiy tumanidagi Yermolovka qishlogʻida tavallud topgan. Keyin oilasi bilan Leningrad shahriga koʻchib oʻtgan, u yerda otasi konkachi va tramvay haydovchisi boʻlib ishlay boshlagan, Veraning onasi esa uy bekasi boʻlgan.

Vera Artamonovaning ota-onasi nemislar qoʻlida halok boʻlgan va Vera ota onasi uchun qasos nemislardan olishga qasam ichgan. 1942-yil 7-dekabrda Vera Artamonova oʻz ixtiyori bilan Qizil Armiya safiga kirgan. Podolsk shahridagi Markaziy ayollar snayperlik maktabida tahsil olib, u yerni muvaffaqiyatli tamomlagan. 1943-yil 15-iyuldan harakatdagi armiya polkiga borib qoʻshilgan, 3-zarbdor armiyaning 153-armiya zaxira oʻqchi polkida yefreytor boʻlib xizmat qila boshlagan. Keyin 3-zarbdor armiyaning 21-gvardiya Nevel oʻqchi diviziyasi oʻqchi polkining 5-oʻqchi batalyoni mergani darajasiga koʻtarilgan.
Velikiye lukidan Berlingacha boʻlgan harbiy yoʻlni bosib oʻtgan mergan ayol hisoblanadi. Urush yillarida u 89 ta dushmanni yoʻq qilgan. Vera Artamonova 3- va 2-darajali Shon-sharaf ordeni (1944-yil 26-yanvarda 30 ta oʻldirilgan dushman uchun mukofotga taqdim etilgan), 2- va 1-darajali Ulugʻ Vatan urushi ordenlari, shuningdek, medallari bilan taqdirlangan kam soni ayollardan hisoblanadi.

1945-yil 13-sentyabrdan leytenant unvonida V. I. Artamonova harbiy xizmatdan ozod etilgan. Leningradda yashagan va ishlagan, jamoat ishlari bilan shugʻullangan, shahar faxriylar kengashi aʼzosi boʻlgan.

1994-yil 29-iyulda Leningradda vafot etgan.

Manbalar
The Quietus

The Quietus – musiqa va ommabop madaniyatga bagʻishlangan Britaniya vebzinidir. Sayt Jon Doran va bir guruh erkin jurnalistlar rahbarligidagi tahririy mustaqil nashr boʻlib, ularning ayrimlari boshqa ommaviy axborot vositalarida ham oʻz maqolalarini eʼlon qilishgan.

Tarkibi 
The Quietus asosan albomlar va filmlar sharhlariga eʼtibor qaratadi, koʻpincha mashhur musiqachilar va sanʼatkorlar bilan suhbatlarni oʻz ichiga olgan maʼlumotlar beriladi. Baʼzan vebzin kitoblar, komikslar, grafik romanlar, seriallar va DVD disklar tahlillarini ham eʼlon qiladi. Sayt sahifalarida u „21 yoshdan 73 yoshgacha boʻlgan ziyoli musiqa muxlislari“ uchun moʻljallanganligini taʼkidlangan. Mualliflar safiga sobiq Melody Maker jurnalisti Devid Stabbs, BBC Radio 1 dijeyi Stiv Lemak, professor Saymon Frit va boshqalar kiradi. The Quietus Sex Pistols guruhidan Glen Metlok, The Clash guruhidan Mik Jons, The Smiths guruhidan Jonni Marr, The The guruhidan Mett Jonson, Oasis guruhidan Noel Gallagher, New Order guruhidan Piter Xuk, Sonic Youth guruhidan Li Ranaldo, The Killers guruhidan Brendon Flaurs, Orchestral Manoeuvres in the Dark guruhidan Endi MakKlaski, La Roux guruhidan Elli Jekson va boshqalar bilan eksklyuziv suhbatlarni taqdim etgan. Saytda eʼlon qilingan suhbatlarga turli Britaniya va xalqaro ommaviy axborot vositalari havola qoldirgan. Sayt yangiliklaridan Rossiya, Braziliya va Indoneziyadagi turli nashriyotlar tomonidan iqtiboslar keltirilgan. The Quietus, shuningdek, hind ijrochilarning konsertlarini tashkil etish bilan ham shugʻullanadi.

Yutuqlari 
2008-yilda The Quietus „Record of the Day Awards“ mukofotining „Talabalar tanlovi“ nominatsiyasida gʻoliblikni qoʻlga kiritgan. 2009-yilda ayni shu mukofotlash marosimida saytga „eng yaxshi raqamli nashriyot“ unvoni berilgan, Jon Doran esa „konsert sharhlovchilari“ orasida gʻolib deb topilgan. Xuddi shu yili The Quietus The Independent gazetasining „25 ta eng yaxshi musiqa veb-sayti“ roʻyxatiga kiritilgan.

Manbalar
Abdurahmon ota masjidi

Abdurahmon ota masjidi — Oʻzbekiston Respublikasi Musulmonlar idorasi tasarrufidagi jomeʼ-masjid boʻlib, Samarqand viloyati Narpay tumani Tortuvli MFYda joylashgan masjid. Maskur masjid Vazirlar mahkamasi tasarrufida hisoblanib, Musulmonlar idorasi va Samarqand viloyati adliya boshqarmasi tomonidan roʻyxatga olingan.

Tarixi 
Abdurahmon ota masjidining tashkil etilganligi haqida toʻliq va ishonchli manbalar kam. 1999-yil 1-sentabrda masjid ro'yxatdan o'tkazilgan. Ushbu masjid hozirgi kunda amaldagi masjidlardan biri hisoblanadi. Ushbu masjidning imomi Samarqand viloyati Qoʻshrabot tumanining imom-xatibi Yodgorov Abdumannon bo'lib, Juma namozi, Qurbon va Ramazon hayiti namozlari vaqtida oʻz mav’izalarini qiladi.

Joylashuvi va faoliyati 
Masjid Samarqand viloyati Narpay tumaniga qarashli hisoblanadi. Masjid qurilishida gumbazlar tuzilishi ancha murakkab boʻlib, peshtoq, ravoq va minoraning turli shakllari oʻziga xos nafis shaklda ishlangan. Bezagida maftunkor naqshlar, koshinkor bezaklar qoʻllanilgan boʻlib, masjid binosining tashqi va ichki bezaklarida oʻzgacha nafislik yaqqol koʻzga tashlanadi. Maskur masjiga har kunlik 5 mahal namoz ibodatlarini ado qilish uchun Narpay tumanining turli joylaridan musulmon insonlar tashrif buyurishadi. Shuningdek, Narpay tumanining aholi vakillari va yoʻlovchilar, Ramazon va Qurbon hayit namozlarida va Juma namozlari vaqtlarida tashrif buyurishadi. Ushbu masjidga mashrut, avtobus yoki yengil transport vositalari orqali borish mumkin va nomozxonlar uchun masjid har kunlik nomoz vaqtlarida doimo ochiq. Ushbu masjid nomozxonlar uchun zarur maʼlumotlar xabar qilinadigan, haftalik juma, xayit namozlari jamoa boʻlib oʻqiladigan Narpay tumanidagi asosiy masjidlar sirasiga kiradi. Shuningdek, masjid Samarqand viloyatida tarovih namozida Xatmi Qur’on oʻqiladigan masjidlar roʻyxatiga kiritilgan.

Manbalar 

Binolar
Masjidlar
Olga Bordashevskaya

Olga Fedorovna Bardashevskaya (Qizlik familyasi Kiss; 1919-yil, Odessa, Ukraina SSR, SSSR – 2002-yil 29-mart, Odessa, Ukraina) – Ulugʻ Vatan urushi qatnashchisi, mergan ayol.

Biografiyasi 
1919-yilda Odessada tugʻilgan.

Ulugʻ Vatan urushigacha Odessada yashagan, pedagogika institutida taʼlim olgan, shu yerda oʻqchilar toʻgaragida qatnashgan, VLKSM aʼzosiga aylangan.
Urush boshlanishi bilan koʻngilli ravishda frontga joʻnab ketgan, gospitalda hamshira boʻlib ishlagan, maxsus kurslarni tugatgan. Gospitaldagi hamshiralar snayperlar maktabiga qabul qilinayotgani haqidagi mish-mishlarni eshitgach, Olga gospital boshligʻiga murojaat qilib, ushbu maktabga yuborishni soʻragan.
Moskva yaqinidagi Podolsk shahridagi snayperlar maktabidagi mashgʻulotlar tezlashtirilgan dastur boʻyicha oʻtkazilgan va Bardashevskaya uni aʼlo darajada tugatgan: bitiruvchilar orasida faqat unga VLKSM Markaziy qoʻmitasi tomonidan shaxsiy qurol – Olganing oʻzi „Ivan Ivanovich“ deb atagan 7935 raqamli AI miltigʻi topshirilgan.

1943-yil dekabrdan boshlab Bardashevskaya harakatdagi armiyada xizmat qila boshlagan. 730-oʻqchi polkining 1-oʻqchi bataloni 1-oʻqchi rotasining snayperi (204-oʻqchi diviziya, 51-armiya) boʻlib xizmat qilgan. Urush yillarida katta serjant O. F. Bardashevskaya 108 ta dushman askarlari va zobitlari yer tishlatgan.

Urushdan soʻng Olga Bardashevskaya Odessaga qaytib kelgan, unga 2-guruh nogironligi belgilangan, ammo u ishlashni va jamoat ishlari bilan shugʻullanishni davom ettirgan. KPSS aʼzosi sifatida Olga keyinchalik Sovet Tinchlikni himoya qilish qoʻmitasining mas’ul kotibi boʻlgan.
2002-yil 29-martda vafot etgan.

O. F. Bardashevskaya 3- va 2-darajali Shuhrat ordenlari, shuningdek, „Jasorati uchun“ medali bilan taqdirlangan.

Manbalar
Natig Rasulzade

Natig Rasulzoda – zamonaviy ozarbayjon yozuvchisi, SSR Davlat teleradiokompaniyasi mukofoti va Ostrovskiy nomidagi Butunittifoq mukofoti sovrindori, Ozarbayjon Yozuvchilar uyushmasi va Kinochilar uyushmasi aʼzosi, Ozarbayjon xalq yozuvchisi (2019), Ozarbayjonda xizmat koʻrsatgan sanʼat arbobi (1999), „Shohrat“ ordeni sohibi (2009). U badiiy filmlar uchun ssenariylar muallifi, Tinchlikni himoya qilish qoʻmitasi rais oʻrinbosari, Ozarbayjon Yozuvchilar uyushmasi qabul komissiyasi aʼzosi, shuningdek „Adabiy Ozarbayjon“ jurnali tahrir hay’ati aʼzosi hisoblanadi.

Biografiyasi 
1949-yil 5-iyunda Bokuda tugʻilgan. 17 yoshida „Ozarbayjon yoshlari“ jurnalida maqolalari chop etila boshlangan. Maktabni tugatgach, Boku politexnika institutiga (hozirgi Ozarbayjon texnika universiteti) oʻqishga kirgan. Biroq, toʻrt yillik tahsildan soʻng, oʻqishni tashlab, Moskvadagi A. M. Gorkiy nomidagi adabiyot institutiga oʻtgan. Uning asarlari 1970-yildan boshlab muntazam ravishda Boku va Moskva gazetalarida nashr etilgan. 1975-yilda Maksim Gorkiy nomidagi universitetni tamomlagach, Bokuga qaytib, „Azerneshr“ nashriyot agentligida muharrir sifatida faoliyat boshlagan. Bir yildan soʻng „Ozarbayjonfilm“ga oʻtib, dastlab hujjatli xronika boʻlimida, keyin esa aralash filmlar boʻlimida muharrir boʻlib ishlagan.

1979-yilda Natig „Adabiy Ozarbayjon“ jurnalida ish boshlagan. 90-yillar boshida u oʻsha paytda 50 000 nusxada chop etiladigan Araz jurnalida ishlay boshlagan. Jurnal butun Sovet Ittifoqi boʻylab, keyinchalik esa MDH mamlakatlarida tarqatilgan. Bir necha yildan soʻng jurnal yopilgach, Natig yana „Adabiy Ozarbayjon“ jurnaliga qaytgan.

Ijodi 
Natig Boku, Moskva, Vengriya, Polsha, Yugoslaviyada nashr etilgan 30 dan ortiq kitoblar muallifi hisoblanadi. Ular orasida: „Zapiski samoubiysi“, „Vsadnik v nochi“, „Nonsens“, „God lyubvi“, „Dojd v prazdnik“, „Sredi prizrakov“, „Risuyu ptitsu“, „Dorogi pod zvyozdami“, „Chelovek iz xora“ alohida ajralib turadi. Ikkita roman, yigirmata qissa va 200 dan ortiq hikoyalar muallifi. Bir nechta filmlar uchun ssenariylar yozgan, jumladan: „Ne verte feyam“, „Dojd v prazdnik“, „Jivi, zolotaya ribka“, „Navajdeniye“, „Chelovek iz xora“, „Ubiystvo v nochnom poyezde“, „Grabiteli“, „Izgoy“, „Jila-bila korova“, „Uroki muziki“ Sovmestno s Eldarom Kulievim „Etot prekrasniy mir“, „Sanatoriy“. I sovmestno s Vagifom Mustafaevim „Pamyatnik“.. Eldar Quliyev bilan hamkorlikda „Etot prekrasniy mir“, „Sanatoriy“ filmlar faoliyat olib borgan. Va Vagʻif Mustafoyev bilan hamkorlikda „Pamyatnik“ filmida ishlagan. „Navajdeniye“ filmi Strasburgdagi Butunjahon qisqa metrajli filmlar festivalida ikkinchi oʻrinni egallagan va „Aka-uka Lyumerlar“ Oltin fondiga kiritilgan.

Uning „Rasskazi i povest“ toʻplami 2013-yilda „Kichik nasr“ nominatsiyasida Rossiya mukofoti uchun dastlabki roʻyxatga kiritilgan.

Manbalar
Arif Nihat Asya

Arif Nihat Asya (; 1904-yil 7-fevral — 1975-yil 5-yanvar) — turk shoiri, oʻqituvchi va siyosatchi.

Havolalar 

1904-yilda tugʻilganlar
7-fevralda tugʻilganlar
1975-yilda vafot etganlar
5-yanvarda vafot etganlar
Shoirlar
Oʻqituvchilar
Siyosatchilar
Michael Aronov

Michael Aronov (1976-yil 4-mayda tugʻilgan) – kino, televideniye va teatr sohasida faoliyat olib borgan amerikalik aktyor. 2017-yilda „Oslo“ spektaklidagi Uri Savir roli uchun „Spektakldagi eng yaxshi aktyor“ nominatsiyasida Tony mukofotini qoʻlga kiritgan. U, shuningdek, „The Americans“ filmida refusenik olim Anton Baklanov rolini ijro etgani bilan ham tanilgan.

Hayoti 
Aronov O‘zbekistonning Toshkent shahrida tugʻilgan va buxorolik yahudiylardan boʻlgan. U Florida shtatining Mayami shahrida oʻsgan va shu yerdagi sanʼat maktabini tamomlagan. 1998-yilda Southern Methodist universitetida teatr boʻyicha bakalavr darajasini olgan.

Filmografiyasi

Televizion

Filmlari

Mukofotlari

Manbalar

Havolalar 
 

Amerikalik aktyorlar
Qozogʻiston milliy futzal terma jamoasi

Qozogʻiston futzal terma jamoasi Qozogʻistonda futzal boʻyicha boshqaruv organi boʻlgan Qozogʻiston futbol federatsiyasi tomonidan nazorat qilinadi va futzal boʻyicha xalqaro musobaqalarda mamlakat sharafini himoya qiladi.

Natijalar 
Quyida soʻnggi 12 oy ichidagi oʻyin natijalari hamda rejalashtirilgan kelajakdagi uchrashuvlar roʻyxati keltirilgan.
Izoh

2021 

 (Ingliz tilida) Official Kazakhstan Results – KFF.kz
 (Ingliz tilida) Official Kazakhstan Fixtures – KFF.kz

2024

Murabbiylar jamoasi

Hozirgi murabbiylar jamoasi

Boshqaruv tarixi

Jamoa

Hozirgi tarkib 
Quyidagi futbolchilar 2023-yil 15 va 20-sentyabr kunlari mos ravishda Niderlandiya va Ruminiyaga qarshi futzal boʻyicha 2024-yilgi Jahon chempionati saralash bosqichi oʻyinlari uchun terma jamoaga chaqirilgan.

Oxirgi chaqiruvlar 
Soʻnggi 12 oy ichida quyidagi futbolchilar ham terma jamoaga chaqirilgan.

INJ Futbolchi jarohati tufayli jamoani tark etdi.
COV Oʻyinchi COVID-19 tufayli jamoani tark etdi.
PRE Dastlabki tarkib.
RET Xalqaro futboldagi faoliyatini yakunlagan.

Musobaqalardagi ishtirok

Barcha musobaqalar 

 Manba:

Futzal boʻyicha jahon chempionati 

 Manba:

UEFA Yevropa chempionati

AFC Futzal Osiyo Kubogi

Kichik turnirlar 
Bu jadval faqat kattalar jamoasi natijalaridan iborat (Yoshlar va klub oʻyinlari natijalari kiritilmagan).

 Manba:.

2017-yilgi Thailand Fives

2016-yilgi Thailand Fives

Tashkent Cup 2014

Terma jamoalarga qarshi natijalari

Manbalar

Havolalar 
 Kazakhstan national futsal team – Rasmiy veb-sayt KFF.kz
 UEFA UEFA.com
 FIFA FIFA.com

Yevropa futzal terma jamoalari
Qozogʻistonda futzal
Futbol boʻyicha SSSR chempionati (ligalar tizimi)

Futbol boʻyicha SSSR chempionati – Sovet Ittifoqining futbol jamoalari oʻrtasida har yili oʻtkaziladigan chempionat. 1936— 1991-yillarda amalga oshirilgan.

Turli yillarda chempionat turli xil darajadagi ligalarga boʻlingan: 1938 va 1941-yillarda liga tizimida faqat bitta chempionat turnir oʻtkazilgan boʻlsa, 1937-yilda beshgacha turli darajadagi liga turniri oʻtkazilgan.

SSSR chempionatining boʻlimlari 

 Oliy liga – SSSR chempionatining birinchi kuchli divizionidir. Gʻolib mamlakat chempioni deb eʼlon qilingan. Eng yomon jamoalar Birinchi ligaga tushib ketishdi.
 Birinchi liga – SSSR chempionatining ikkinchi eng kuchli divizionidir. 1946-yildan 1969-yilgacha (1963-yilgi mavsumdan tashqari) bu koʻp bosqichli turnir edi: birinchi bosqichda guruh gʻoliblari (va/yoki pley-off ishtirokchilari), ikkinchisida esa final oʻrinlari aniqlandi. Turnir jadvali tarqatildi. Divizionning eng yaxshi jamoalari Oliy ligada qatnashish huquqini qoʻlga kiritdi. Eng yomon jamoalar Ikkinchi ligaga tushib ketishdi.
 Ikkinchi liga – SSSR chempionatining uchinchi kuchli divizionidir. Bu koʻp bosqichli turnir edi: birinchi bosqichda guruhlar gʻoliblari (va/yoki pley-off ishtirokchilari) aniqlandi, ikkinchisida turnir jadvalidagi yakuniy oʻrinlar taqsimlandi. Divizionning eng yaxshi jamoalari Birinchi ligada qatnashish huquqini qoʻlga kiritdi.
 Ikkinchi quyi liga – SSSR chempionatining toʻrtinchi eng kuchli divizionidir. Bu koʻp bosqichli turnir boʻldi: birinchi bosqichda guruh gʻoliblari aniqlandi, ikkinchi bosqichda turnir jadvalidagi yakuniy oʻrinlar taqsimlandi. Divizionning eng yaxshi jamoalari Ikkinchi ligada qatnashish huquqini qoʻlga kiritdi.

Bundan tashqari, 1937-yilgi chempionatda yana bir beshinchi divizion, „D guruhi“ tashkil etilgan

Yillar boʻyicha jamoalar soni 
Miqdori mavsum boshida koʻrsatilgan.

Manbalar

Havolalar 

 Futbol boʻyicha SSSR chempionati SSSR chempionatlarining barcha protokollari (oliy liga)

Futbol boʻyicha SSSR chempionati
Angola milliy futzal terma jamoasi

Angola futzal terma jamoasi Angoladagi futzal boʻyicha boshqaruv organi boʻlgan Angola Futbol Federatsiyasi tomonidan nazorat qilinadi va futzal boʻyicha xalqaro musobaqalarda mamlakatni himoya qiladi.

Oʻyinlar va natijalar 

Quyida soʻnggi 12 oydagi oʻyinlar natijalari, shuningdek, rejalashtirilgan boʻlajak oʻyinlar roʻyxati keltirilgan.

Kalit

2021

Musoboqalardagi natijalar

FIFA Futzal jahon chempionati

Futzal boʻyicha Afrika Millatlar kubogi 
Futzal boʻyicha Afrika Millatlar kubogi natijalari
 1996–2004 – Ishtirok etmagan
 2008 – Birinchi bosqich
 2011 – Bekor qilingan
 2016 – Birinchi bosqich
 2020 –  Uchinchi oʻrin
 2024 –  Ikkinchi oʻrin

Grand Prix de Futzal 
 2005 – Ishtirok etmagan
 2006 – Ishtirok etmagan
 2007 – 13-oʻrin
 2008 – 13-oʻrin
 2009 – 16-oʻrin
 2010 – Ishtirok etmagan
 2011 – 11-oʻrin
 2013 – Ishtirok etmagan
 2014 – Ishtirok etmagan
 2015 – 7-oʻrin
 2018 – Ishtirok etmagan

Futsal Mundialito 
 1994 – Ishtirok etmagan
 1995 – Ishtirok etmagan
 1996 – Ishtirok etmagan
 1998 – Ishtirok etmagan
 2001 – Ishtirok etmagan
 2002 – Ishtirok etmagan
 2006 –  3-oʻrin
 2007 – 6-oʻrin
 2008 –  3-oʻrin

Manbalar

Havolalar 
 Angola FA

Akrikadagi futzal terma jamoalar
Angoladagi milliy sport jamoalar
Angolada futzal
Sayid Ata-ul-Muhaymin Buxoriy

Sayid Ata-ul-Muhaymin Buxoriy (سید عطاء المہیمن بخاری) (1944-yil 1-iyul – 2021-yil 8-fevral) – Pokistonlik siyosiy-diniy yetakchi, Majlis-e-Ahrar-ul-Islom prezidenti va Sayid Shahlah Buxoriyning oʻgʻli.

Manbalar 

1945-yilda tugʻilganlar
2021-yilda vafot etganlar
Pokistonlik siyosatchilar
Forszabon shoirlar
Pokiston diniy yetakchilari
Patnalik siyosatchilar
Moʻltonlik kishilar
Sayid Abuzar Buxoriy

Sayid Abu Muaviya Abuzar Buxoriy (سید ابو معاویہ ابوذر بخاری) (1995-yil 24-oktyabrda vafot etgan) (haqiqiy ismi: Sayid Ata-ul-Munʼim Buxoriy) – pokistonlik musulmon olimi, notiq, shoir, yozuvchi va Majlisi Ahrori Islomning sobiq prezidenti. Buxoriy, shuningdek, „Majolis-e-Xuddam-i-sahobah“ning asoschisi boʻlgan va 1953-, 1974- va 1984-yillarda „Tehrik-e-Xatme Nabuvvat“da muhim rol oʻynagan.

Buxoriy 1962-yilda Qosim Bogʻ Moʻltonda Muoviya I vafot etgan kuni konferensiya oʻtkazgan. Buxoriy bir necha bor hukumatga qarshi diniy va siyosiy nutq soʻzlagani uchun hibsga olingan. Shuningdek, Lahor va Multondan nashr etiladigan „Al-Ahror“ oylik yangiliklar korporatsiyasining muharriri boʻlgan.

Vafoti 
Buxoriy 1995-yil 24-oktyabrda Moʻlton shahrida vafot etgan. Moʻltonn shahrida otasining (Sayid Ato Ulloh Shoh Buxoriy) qabri yoniga dafn etilgan.

Manbalar 

20-asr hind musulmonlari
Pokiston sunniy musulmonlari
Forszabon shoirlar
Patnalik yozuvchilar
Moʻltonliklar
1995-yilda vafot etganlar
Muhammad Muhsin Bekas

Muhammad Muhsin (Bekas nomi bilan tanilgan; 1859 — 1882) — sindhzabon shoir. Faqir Bedilning o‘g‘li. Ular bir joyga dafn etilganligi sababli, bu ziyoratgoh odatda Bedil va Bekas ziyoratgohi nomi bilan mashhur.

Manbalar 

1857-yilda tugʻilganlar
1881-yilda vafot etganlar
Tasavvuf shoirlari
Sindx soʻfiylari
Sindx tarixi
19-asr shoirlari
Arthur Blok

Arthur Blok (1882-yil, 19-mart – 1974-yil, 14-oktyabr) Britaniyada tug‘ilgan va 1924-yildan 1925-yilgacha Isroil Texnologiya Instituti (Texnion)ning birinchi boshqaruvchi rahbari bo‘lgan. Ushbu institut Xayfa, Isroil (o‘sha vaqtda Falastin)da joylashgan.

Hayoti
Blok Hornsey, Shimoliy Londonda tug'ilgan va Owen maktabida tahsil olgan. Arthur London Universitet kollejidan elektr muhandisligi bo‘yicha diplom olgan (bakalavr). Arthur professor Ambroz Flemingning shaxsiy yordamchisi bo'lgan.

Blok 1924-1925 yillarda Texnionning birinchi maʼmuriy rahbari (yoki o‘sha vaqtda „direktor“ deb atalgan) boʻlgan Uning o‘rniga Maks Xekker tayinlangan..

Blok 1945-yilda Britaniya Imperiyasi ordeni bilan taqdirlangan. Blok 1974-yil 14-oktyabrda, 94 yoshida vafot etgan.

Manbalar
Davlatobod gaz koni

Davlatobod gaz koni yoki Davlatobod Doʻnmas (1991-yilgacha Sovetobod) – Turkmanistonning Mari viloyati Saraxs shahri yaqinidagi yirik tabiiy gaz koni. Turkmaniston-Eron chegarasi yaqinida joylashgan va chegara oldi aholi punkti – Davlatobod nomi bilan atalgan.
Kon Turon neft-gaz provinsiyasi Murgʻob neft-gaz viloyatining bir qismi sanaladi.

Tarixi 
Davlatobod strukturasi 1957—1960-yillardagi geologik qidiruvlar davomida aniqlangan. Davlatobod arkasi 1968-yilda seysmik tadqiqotlar bilan tasdiqlangan. Tabiiy gaz zaxiralari mavjudligini tasdiqlovchi qidiruv quduqlari 1972—1974-yillarda burgʻulangan. Davlatobod konida ishlab chiqarish 1982-yilda boshlangan.

Turkmaniston mustaqillikka erishganidan keyin ishlab chiqarish keskin pasaydi, ammo 1998-yildan keyin oshdi. Gaz Markaziy Osiyo—Markaz magistral gaz quvuri orqali eksport qilinadi. 2009-yil dekabrdan boshlab gaz Davlatobod-Salipyor quvuri orqali Eronga yetkazib berila boshlandi.

Zaxiralari 
Qazib olish 1982-yilda boshlangan, qayta tiklanadigan tabiiy gaz zaxirasi  baholanmoqda. 1992-yilda qayta tiklanadigan zaxiralar  baholandi. 1997-yilda AQShning DeGolyer and McNaughton mustaqil konsalting kompaniyasi qayta tiklanadigan zaxiralarni  deb baholadi. 2005-yilda Osiyo taraqqiyot banki yalpi zaxiralarni  baholadi.

Yangi ochilgan Yoʻloʻtan konidagi zaxiralarni baholash ommaga maʼlum qilinguncha, Turkmanistonning eng yirik gaz ombori hisoblangan.

Davlatobod koni Trans Afgʻoniston quvuri uchun ehtimoliy taʼminot manbai sifatida tilga olingan, biroq OTBga koʻra, konning ishlab chiqarish prognozlari „kutilganidan pastroq“ va „qazib olish hajmining pasayishi bashorat qilinmoqda".

Yana qarang 

 Davlatobod–Saraxs–Xonqiron gaz quvuri
 Galkinish gaz koni

Manbalar 

Turkmaniston gaz konlari
Xorvatiya milliy futzal terma jamoasi

Xorvatiya futzal terma jamoasi xalqaro futzal musobaqalarida Xorvatiyani himoya qiladi va Xorvatiya Futbol Federatsiyasi tomonidan nazorat qilinadi va FIFA futzal boʻyicha Jahon chempionati va Evropa chempionatlari kabi xalqaro futzal musobaqalarida mamlakatni himoya qiladi.

Natijalar

FIFA futzal boʻyicha jahon chempionati

UEFA futzal boʻyicha Yevropa chempionati

Grand Prix de Futsal

Konfederatsiyalar kubogi

Futzal Mundialito

Mediterranean Cup 

 *Denotes draws include knockout matches decided on penalty kicks.

Futzalchilar

Joriy tarkib

Natijalar va oʻyinlar

2013

2014

Mashhur futzalchilar

Oʻyinchilar statistikasi 
2022-yil 30-yanvar holatiga koʻra

Boshqa jamoalarga qarshi natiajalar 
2022-yil 30-yanvar holatiga koʻra

Eng yirik gʻalabalar

Eng yirik magʻlubiyatlar

Manbalar

Havolalar 
 CROfutsal 
 Croatia Mediterranean Futsal champions 2010  (Last updated November 10, 2010)
 Detailed list of all Croatiaʼs games  (Last updated July 1, 2009)

 
Yevropa futzal terma jamoalari
Terma jamoa
Willy William

Willy Fauade William (1981-yil 27-iyunda tugʻilgan) – fransiyalik DJ, prodyuser va qoʻshiqchi boʻlib, oʻzining remikslari hamda bir qator sanʼatkorlar bilan ijro etgan vokallari bilan mashhur. Shuningdek, fransuzcha „Ego“ va lotincha „Mi Gente“ (J Balvin bilan) xitlari bilan jahon miqiyosida mashhurlikka erishgan.

Manbalar 

Fransiyalik qoʻshiqchilar
Oʻzbekiston parlament saylovi (2024)

Oʻzbekiston parlament saylovi (2024) Oʻzbekistonda 2024-yil 27-oktyabrda Oʻzbekiston Respublikasi Oliy Majlisi Qonunchilik palatasi, Qoraqalpogʻiston Respublikasi Joʻqorgʻi Kengesi hamda Xalq deputatlari mahalliy kengashlariga saylovlar boʻlib oʻtadi. Saylovda 5 ta siyosiy partiyalar ishtirok etadi yaʼni bular Tadbirkorlar va ishbilarmonlar harakati – Oʻzbekiston Liberal demokratik partiyasi, Oʻzbekiston Milliy tiklanish demokratik partiyasi, Oʻzbekiston Ekologik partiyasi, Oʻzbekiston Xalq demokratik partiyasi, Oʻzbekiston „Adolat“ sotsial-demokratik partiyasi. Saylovlar „Mening tanlovim – Obod Vatanim“ shiori ostida oʻtkaziladi.

Tarixi 
Markaziy Salov komissiyasi Matbuot markazining maʼlumotiga koʻra 2024-yil 27-oktyabr kuni oʻtkaziladigan Oʻzbekiston Respublikasi Oliy Majlisi Qonunchilik palatasi va xalq deputatlari Kengashlari deputatlari sayloviga Markziy Saylov komissiyasining 2024-yil 26-iyuldagi qaroriga asosan start berildi. Markzaiy Saylov komissiyasining 2024-yil 21-avgustdagi qarorlariga koʻra mamlakatdagi 5 ta siyosiy partiyaga saylovlarda ishtirok etish uchun ruxsat berildi .

Saylov jarayonlari 
Oʻzbekistonda ilk marotaba Oliy Majlis Qonunchilik palatasi saylovlari aralash saylov tizimi, yaʼni majoritar-proporsional tizim asosida oʻtkazilmoqda. Deputatlarning 75 nafari bevosita majoritar, 75 nafari esa, proporsional tizim boʻyicha siyosiy partiyalarga berilgan ovozlar asosida saylanishadi. Saylov jarayonlari birinchi marotaba „E-saylov“ axborot tizimi orqali tashkil etilmoqda. Salovlarda Qonunchilik palatasining 150 nafar deputat, Qoraqalpogʻiston Respublikasi Joʻqorgʻi Kengesi 65 nafar deputati, viloyatlar va Toshkent shahar, 208 ta tuman (shahar) Kengashlari deputatlari saylanadi. Partiyalar tomonidan deputatlik oʻrinlari uchun 30 mingdan ortiq nomzodlar koʻrsatiladi hamda nomzodlarning jarayonlarda 90 minga yaqin ishonchli vakillari ishtirok etadi. 120 mingdan ortiq fuqarolar saylov jarayonlarini tashkil etish uchun saylov komissiyalari aʼzosi sifatida ishtirok etadi. Siyosiy partiyalar oʻzlarning yuqori organlarida nomzodlari koʻrsatish masalasini koʻrib chiqib, Markaziy Saylov komissiyasiga taqdim etmoqda, Markziy Saylov komissiyasi esa saylovda ishtirok etuvchi nomzodlarning roʻyxatini 2024-yil 22-sentyabr kuni eʼlon qiladi hamda shu kundan targʻibot jarayonlari boshlanib, 2024-yil 25-oktyabr kuniga qadar davom etadi.

Manbalar
Vikipediya talk:WikiStipendiya III marafoni/Jamoalar/Arxiv

Jamoalar munozarasi arxivi
I tur
II tur
Temir odam (roman)

Temir Odamlar — 1891-yilda amerikalik yozuvchi Govard Payl tomonidan yozilgan va tasvirlangan roman. Asar 15-asrda sodir boʻlib, yosh qurolbardor Maylz Folvortning nafaqat ritsar boʻlish, balki oxir-oqibat otasining sha'nini tiklash yoʻlidagi voyaga yetish hikoyasi. 24-bobda ritsar unvoni berish marosimi tasvirlanadi va bu ritsarlik va jasorat haqida yozilgan noma'lum asar sifatida keltiriladi. Shuningdek, mashgʻulot anjomlari tavsiflari ham davomiy tarzda berib borilgan.

Roman 68 334 soʻzdan iborat boʻlib, 33 ta nomlanmagan bob, kirish qismi va xulosadan tashkil topgan. 1954-yilda Folvortning qora qalqoni nomi bilan filmga moslashtirilgan.

Syujet 

Maylz Folvort jasur ritsar bo‘lish uchun Makvort grafining qo‘l ostida mashq qiladi. Ritsarlik unvonini olganidan so‘ng, Maylz Makvort grafining akasi xizmatida Fransiyada musobaqalarda g‘alaba qozonish orqali o‘ziga shon-shuhrat orttiradi. Angliyaga qaytgach, Maylz o‘z oilasining dushmani — Maylzning otasini tuhmat bilan xiyonatda ayblagan Alban grafiga qarshi chiqadi va uni mag‘lub qiladi. Maylzning bu sharafli g‘alabasi orqali u otasining sha'nini tiklaydi va Makvort grafining jiyani va tarbiyalanuvchisi Ledi Alis bilan unashtirilish va uylanish huquqini qo‘lga kiritadi.

Yana qarang 

 Amerika adabiyoti
 Elizabet H. Boyer

Manbalar
Abdurahmon Xoltojiyev

Abdurahmon Xoltojiyev (1957-yil 14-sentyabr, Margʻilon, Fargʻona viloyati) — qonunchi sozanda, Oʻzbekistonda xizmat koʻrsatgan artist.

Hayoti 
Abdurahmon Xoltojiyev 1957-yil 14-sentyabrda Fargʻona viloyati Margʻilon shahrida tavallud topgan. 1983-yildan maqol ansamblida faoliyati yuritadi. 2002-yildan hozirgacha maqom ansamblida musiqa rahbari boʻlib faoliyat yuritmoqda.

Mukofotlari 

 Oʻzbekistonda xizmat koʻrsatgan artist

Manbalar 

1957-yilda tugʻilganlar
Margʻilonda tugʻilganlar
Fargʻona viloyatida tugʻilganlar
Toshkesar

Toshkesar —  Fargʻona viloyatining Margʻilon shahrida joylashgan mahalla. Aholisi 4 056 nafar (2018).

Manbalar 

Margʻilon aholi punktlari
Alifbo boʻyicha aholi punktlari
Marisela de Montecristo

Marisela de Montecristo (1992-yil 25-avgustda tugʻilgan) – Salvadorlik model, teleboshlovchi, aktrisa va goʻzallik tanlovi sohibi, Nuestra Belleza Latina 2013 va Miss El Salvador 2018 tojini qoʻlga kiritgan.

Nuestra Belleza Latina 2013-yilda gʻalaba qozonganidan soʻng, de Montecristo bir nechta telekoʻrsatuvlarda ishtirok etgan, Premios Juventud tele-shousida sahna orti boshlovchisi boʻlgan, Sábado Gigante televizion dasturida model sifatida ishlagan va Pitbullning „Fun“ musiqiy videosida cameo rolini ijro etgan. Miss El Salvador 2018 sifatida u El Salvadorni Miss Universe 2018 tanlovida ishtirok etgan, ammo Top 20 talikka kira olmagan.

Hayoti 
De Montecristo 1992-yil 25-avgustda La-Pazning Olocuilta shahrida tugʻilgan. U oʻn yoshga toʻlganda, oila Salvadorni tark etib, AQShning Nevada shtatidagi Las Vegas shahriga joylashgan. Kommunikatsiyani boʻyicha universitetda tahsil olgan.

Goʻzallik tanlovlari 
2013-yilda de Montecristo Los-Anjelesda Univision telekanalida efirga uzatilgan Latina goʻzallik tanlovi realiti-shousining Nuestra Belleza Latina 2013 tanlovining bir boʻlagi boʻlish uchun sinovdan oʻtgan. Tanlovda uning ustozi Venezuelan Osmel Sousa edi. U oxir-oqibat oʻn ikki finalchidan biri etib tanlangan va gʻalaba qozonmaguncha har hafta davom etgan. De Montecristo tanlovda gʻolib boʻlgan birinchi El Salvadorlik ayol boʻlgan, bundan tashqari, Nikaragualik Nastassja Bolívardan keyin ikkinchi Central American boʻlish bilan bir qatorda Nuestra Belleza Latina 2011 gʻolibi boʻlgan. Gʻalabadan soʻng u 250 000 AQSH dollari, yangi Kia Forte avtomobil va Univision bilan bir yillik televideniye taqdimoti shartnomasi bilan taqdirlangan.

De Montecristo Nuestra Belleza Latina 2013 unvonini qoʻlga kiritganidan soʻng, 2015-yilgi Nuestra Belleza El Salvador tanlovida qatnashishni rejalashtirgan edi. Biroq, oʻsha paytda Miss Universe tashkilotiga egalik qilgan Donald Trampning meksikalik muhojirlar haqidagi bahsli fikrlaridan soʻng, u tanlovdan voz kechgan. Aytish joizki, Nuestra Belleza El Salvador gʻolibi keyinchalik Miss Universe tanlovida ishtirok etgan. Tramp tashkilotni WME-IMGga sotganidan soʻng, de Montecristo 2018-yilgi Miss El Salvador tanlovida qatnashishini maʼlum qilgan. U g‘alaba qozonib, Miss El Salvador 2018 tojiga sazovor boʻlgan. Keyinchalik u El Salvador nomidan 2018-yilgi Miss Universe tanlovida ishtirok etgan, ammo u yerda biror oʻrin egallayolmadi.

Manbalar 

 
 

1992-yilda tugʻilganlar
Yashayotgan insonlar
Amerikalik ayol modellar
16-maktab

16-maktab (avval Mirzo ulug'bek nomidagi 16-sonli umumiy ta'lim maktabi) - Toshkent viloyati Bekobod shaharda joylashgan umumiy o'rta ta'lim maktabi. 
Maktab ijroiya komiteti qarori bilan 1963-yilda qurilishi boshlanib 1964-yilda 8 yillik maktab sifatida foydalanishga topshirilgan. 1964-yil 1-sentabrda maktabda birinchi qo'ng'iroq chalindi va 850 o'quvchi bilan maktab o'z tarixini yozishni boshladi. 1966 - 1969-yillar davomida maktabga Abduraimov Toshpo'lat Abduraimovich direktorlik qildi. Rahmatullayev S, Hasanova, Jabborovalar 1968-yilda birinchi bo'lib 10-sinfni bitirdilar. 
Zokirov Madamin Zokirovich - 1970 - 1985-yillar davomida 16-sonli umumiy o'rta ta'lim maktabiga rahbarlik qildi. Ular rahbarlik qilgan vaqt davomida maktab jamoasi 40 kishidan iborat edi 
1986-yildan boshlab maktab rahbarligi Boboyeva K. qo'liga o'tdi. Ularning rahbarligi 15 yil (2001-yilgacha) davom etdi. 
Yangi asrda maktabga yangi direktor etib tayinlangan Marupova O. Sh. maktabda 18 yil davomida faoliyat yuritdi va 2019-yilda nafaqaga chiqdi. 
Amaldagi maktab rahbari Mamatqulova Mavluda Dehqanovna 2019-yildan buyon maktab direktori lavozimida ish yuritadi. 
Uzoq yillar davomida maktab turli xil yutuqlarga erishdi. Jumladan, 2006-yilda 16-sonli umumiy o'rta ta'lim maktabi respublikadagi eng yaxshi maktab deya tan olindi. So'nggi yillardagi yutuqlar haqida gap ketganda "Xorijiy tillarni o'qitish bo'yicha eng yaxshi maktab" olimpiadasida 16-maktab jamoasi 2022, 2023 va 2024 yillarda, 3 yil ketma ket shahar bosqichida g'olib chiqib viloyat bosqichida ham ishtirok etib kelishayapti. Hozirgi kunda maktabda qariyb 70 nafar o'qituvchi ishlaydi va 1100 nafardan ortiq o'quvchi ta'lim olib keladi
Al-Bannoniy

Muhammad ibn al-Hasan al-Bannoniy (1727 — 1780) (hijriy 1133 — 1194) () — 18-asrning Fos shahridan (Marokash) musulmon huquqshunosi va Molikiy fiqh maktabining olimi.

Hayoti 

Al-Bannoniy 1727-yilda Fos shahrida tugʻilgan. Shu yerda oʻqigan, butun umri davomida yashagan va dafn etilgan. Oʻz davrining koʻplab olimlaridan, jumladan, at-Tayyib al-Vazzoniy va soʻfiy Ahmad ibn al-Muborak ostida tahsil olgan. Qoraviy masjidi va universitetining imom-xatibi boʻlgan va shu yerda dars bergan. Milodiy 1780-yilda vafot etgan va Karavina masjidi yaqinidagi Darb at-Tavil qabristonida Fosning boshqa olimi Muhammad Mayyara qabri yoniga dafn etilgan.

Al-Bannoniy oʻzining „Al-Fath ar-Rabboniy“ kitobi bilan mashhur. Matn Halil ibn Ishaq al-Jundiyning mumtoz „Muxtasar“ ning kichik sharhidir.

Manbalar 

1780-yilda vafot etganlar
1727-yilda tugʻilganlar
18-asr Marokash xalqi
Marokash imomlari
Marokashlik Malikiy olimlari
Fezdan kelgan odamlar, Marokash
Marokashlik huquqshunoslar
Komil Yusuf al-Bahtimiy

Komil Yusuf al-Bahtimiy (1922 — 1969) — misrlik Qur’on qorisi. Muhammad Salama qoʻl ostida tahsil olgan.

Yana qarang 

 Muhammad Rifat
 Mahmud Halil al-Husoriy

Manbalar 

1922-yilda tugʻilganlar
1969-yilda vafot etganlar
Misr Qurʼon qorilari
Abdulaziz Madaniy

Abdulaziz Madaniy (1950-yil 9-aprel — 2022-yil 14-iyul) — keralalik hind islom olimi va yozuvchisi. Hindistondagi sunniy musulmonlar yetakchilaridan biri. Badriyya Manzilda vafot etgan va Kunnamangalamdagi Madani Ustod Maqomda (Madani Dargoh) dafn etilgan.

Hayoti 
Abdul Umar Molla oilasida Keralaning Kannur tumani Thalassery shahrida tug'ilgan. O‘qishni otasidan oʻrgangan. Keyinroq Sayyid Madaniy arab kollejida oʻqigan. O'qishni tamomlagandan so'ng, Abdulaziz o'z uyiga qaytib kelgan va yillar davomida ta'lim sohasida ishlagan. Madaniy bitiruvda ikkinchi o'rin sohibi bo'lgan

Kitoblari 

 Musulmon ismlari

Mukofotlari 

 Maxdumiy mukofoti

Yana qarang 

 Sayyid Muhammad Jifri Muthukkoya Thangal
 Shayx Abubakr Ahmad
 Sayyid Ibrohim Xalil Al Buxoriy
 Ali Qutty Musliyar

Manbalar 

1950-yilda tugʻilganlar
2022-yilda vafot etganlar
Hind musulmonlari
XX asr musulmon ulamolari
Sunniy musulmon ulamolar
Musulmon islohotchilari
Shofiʼiy fiqh olimlari
Avvom ibn Xuvaylid

Avvom ibn Xuvaylid () – Fijar urushlarida halok boʻlgan arab qurayshi askari. Shia rivoyatiga koʻra, otasi Xuvaylid ibn Asad Avvomni Misrda asrab olgan. Banu Quraysh qabilasidan boʻlgan Asad qabilasining aʼzosi va Islom paygʻambari Muhammadning ayoli Xadicha binti Xuvaylidning ukasi edi.

Avvom Safiyya binti Abdulmuttalibning turmush oʻrtogʻi. ularning besh farzandi bor edi:

 Sahoba Zubayr ibn al-Avvom
 Soib ibn al-Avvom
 Hind binti al-Avvom, Muhammadning asrab olingan oʻgʻli Zayd ibn Horisa al-Kalbiyning turmush oʻrtogʻi.
 Abdulkaʼba ibn al-Avvom.
 Zaynab binti al-Avvom, amakivachchasi Hakim ibn Hizom ibn Xuvaylidning turmush oʻrtogʻi.

Yana qarang 

 Sahobalar
 Mashhur hijoziylar roʻyxati
 Zubayridlar

Manbalar 

Sahobalar
Asid ibn Kurz al-Bajaliy

Asid ibn Kurz al-Bajaliy — Islom paygʻambari Muhammadning sahobalaridan biri.

Nasabi 
Asid – Kurz ibn Amir ibn Abdulloh ibn Abdul Shams ibn Gʻamgama ibn Jarir ibn Shaq ibn Saab ibn Yashkar ibn Raham ibn Afroq ibn Afso ibn Nazir ibn Qasr ibn Abqar ibn Anmar al- Bajaliyning oʻgʻli.

Manbalar 

Sahobalar
Zaynab Ibragimova

Zaynab Rustamovna Ibragimova (; 1995-yil 6-iyun, Oʻzbekiston) – rossiyalik va oʻzbekistonlik futbolchi, Belarusning „Dnepr-Mogilev“ klubida yarim himoyachi ampulasida oʻynaydi.

Biografiya 
Zaynab Perm futbol maktabi tarbiyalanuvchisi hisoblanadi. 2010-yillarning boshidan Zvezda-2005 (Perm) klubining oʻsmirlar jamoalarida oʻynagan. Perm viloyati chempionatlarida, Zvezda-2 va Akademiyada oʻynab, har bir oʻyinda oʻrtacha bir goldan koʻproq gol urgan. Zaynab Zvezda-M tarkibida Rossiya birinchi divizioni oʻyinlarida, shu jumladan final turnirlarida qatnashgan. 2020-yilda birinchi divizionning bronza medali sohibiga aylangan. Zaynab rasmiy oʻyinlarda „Zvezda“ jamoasining asosiy jamoasida oʻynamagan.

Zaynab futzal boʻyicha ham turnirlarda ishtirok etgan. U Rossiya oliy ligasida Krasnokamsk/Vixr/Perm oʻlkasi klubi tarkibida turnirlarda ishtirok etgan. Turnir davomida 21 oʻyin oʻtkazgan va kamida 11 gol urgan. 2020-yil 23-fevral kuni Yekaterinburgning „Fighters“ jamoasiga qarshi oʻyinda (13:4) „poker“ qilgan. Ibragimova2020-yilgi Rossiya kubogining bronza medali sovrindoriga aylandi. Shuningdek, u Perm oʻlkasi mini-futbol chempionatlarida qatnashgan va turli jamoalarga qarshi 100 ga yaqin gol urgan.

2021-yil boshida Ibragimova Rossiya oliy divizionida debyut mavsumini oʻtkazayotgan, yangi tashkil etilgan „Rubin“ (Qozon) futbol klubiga qoʻshilgan. Jamoaning 2021-yil 14-mart kuni Chertanovo jamoasiga qarshi birinchi rasmiy oʻyinida ishtirok etgan. 2022-yilda Belarus chempionatiga oʻtgan. Zaynab dastlab Zorka-BDU jamoasi tarkibida, keyinchalik esa Dnepr-Mogilev klubi tarkibida oʻynagan.

Manbalar

Havolalar 
 
 Zaynab Ibragimova ZhFL veb-saytidagi profil

6-iyunda tugʻilganlar
1995-yilda tugʻilganlar
Alifbo boʻyicha sportchilar
Alifbo boʻyicha futbolchilar
Alifbo boʻyicha futzalchilar
Rossiyalik ayol futbolchilar
Oʻzbekistonlik ayol futbolchilari
Ayollar futboli yarim himoyachilari
Yashayotgan insonlar
Livandagi peyjer portlashi

2024-yil 17-sentabr mahalliy vaqt bilan soat 15:30 atrofida Livan siyosiy partiyasi va jangari guruhi Hizbulloh aʼzolari foydalanadigan minglab qoʻl peyjerlari bir vaqtning oʻzida Livan va Suriya boʻylab portlab ketgan. Kamida toʻqqiz kishi halok boʻlgan, 2750 dan ortiq kishi yaralangan. Halok boʻlgan va yaralanganlar orasida Hizbulloh a’zolari va tinch aholi vakillari ham bor. Hizbulloh rasmiysi Milliy Axborot Agentligiga bu voqea tashkilotda „shu vaqtgacha kuzatilgan eng yirik xavfsizlik tizimining buzilishi“ ekanligini aytgan.

Manbalar
Pnevmoskleroz

Pnevmoskleroz – oʻpkada biriktiruvchi toʻqimalarning koʻpayishi, ularning faoliyatining buzilishi. Koʻpincha oʻpkada yalligʻlanish yoki distrofik jarayonlarning natijasi boʻlib, zararlangan qismlarda elastiklik va gaz almashinuvining buzilishi bilan birga kechadi. Ushbu patologiya bronxlarning deformatsiyasiga, oʻpka toʻqimalarining siqilishiga va burishishiga olib keladi, buning natijasida oʻpka hajmi kamayadi. Statistik maʼlumotlarga koʻra, oʻpka pnevmosklerozi erkaklarda koʻproq uchraydi. Ushbu patologiya har qanday yoshda rivojlanishi mumkin.

Etiologiyasi va patogenezi 
Pnevmoskleroz oʻpkaning yalligʻlanish va destruktiv (zotiljam, absess), alohida tabiatdagi (sil) va oʻpka zararlanishi bilan kechuvchi kasb kasalliklari (pnevmokoniozlar), fibrozirlovchi alveolit (Xammen-Rich sindromi), oʻpka toʻqimasining jarohatlar oqibatida zararlanishi, nurlanish va boshqalar sababli yuzaga keladi.

Tasnifi 
Patomorfologik baholashdan tashqari (diffuz yoki oʻchogʻli pnevmoskleroz), pnevmosklerozni etiologiyasi (infeksiyali, jarohatdan keyingi, kardiovaskulyar va boshqa) va patogenetik mexanizmlari (postpnevmonik, atelektatik) boʻyicha tasnifidan foydalaniladi.

Klinik manzarasi 
Pnevmosklerozga xos boʻlgan spetsifik klinik belgilar yoʻq. Klinik manzarada pnevmoskleroz rivojlanishiga sabab boʻlgan kasalliklarning (surunkali zotiljam,bronxoektaz va boshqalar) belgilari birinchi oʻringa chiqishi mumkin. Shu bilan birga pnevmosklerozda, ayniqsa uning diffuz shakllarida, koʻpincha oʻpkaning ventilyatsiya faoliyati buziladi (obstruktiv va restriktiv shakllari) va bu klinik jihatdan hansirash (dastlab jismoniy zoʻriqishda, soʻngra tinch holatda) va sianoz bilan namoyon boʻladi. Rentgen tekshirishda oʻpka rengenogrammasi yaqqol namoyon boʻlgan kuchayishi va deformatsiyasi, oʻpka yuzalari shaffofligini pasayishi aniqlanadi. Kechki bosqichlarida fibroz sohalarga mos tushuvchi keng oʻchoqlar paydo boʻladi.

Kechishi 
Pnevmosklerozga sekin-asta zoʻrayib boruvchi gipoksemiya, oʻpka gipertenziyasi, yaqqol namoyon boʻlgan nafas va yurak (oʻng qorincha) yetishmovchiligi rivojlanishi xos.

Davolash 
Pnevmosklerozni davolashning oʻziga xos uslublari yoʻq. Uning rivojlanishiga sabab boʻlgan kasallik (surunkali zotiljam, bronxoektaz kasalligi va boshqalar) davolanadi. Nafas va yurak yetishmovchiligi qoʻshilganda simptomatik davo choralari qoʻllaniladi (oksigenoterapiya, yurak glikozidlari, siydik haydovchi dorilar). Pnevmosklerozning profilaktikasi nafas aʼzolarining oʻtkir va surunkali kasalliklarini oldini olish va davolashdan iborat.

Manbalar 

Pulmonologiya
Kasalliklar